Jozefo Muskat Azopardi

Jozefo Muskat Azopardi (malte: Ĝużè Muscat Azzopardi aŭ Ġużeppi Muscat Azzopardi [elp. ĝuzepi muskat azopardi ], (naskita la 1-an de septembro 1853 en Qormi - mortis la 4-an de aŭgusto 1927 en La-Valeto(en) Ġużè Muscat Azzopardi, Universitato de Malto), estis malta advokato, lingvisto, ĵurnalisto, literatura kritikisto, tradukisto, dramisto kaj verkisto. En la lumo de liaj multaj kontribuoj en prozo kaj poezio al malta literaturo li estas konsiderata "la patro de la moderna malta literaturo" laŭ Franġisk Saverju Caruana.

 Biografio 
Post studado ĉe la porsacerdota seminario de Medino en MaltoMedino, ankaŭ Mdina, estas la eksa ĉefurbo kun historia centro, hodiaŭ ankaŭ nomata „silenta urbo“ (ĝi estas alirebla nur al piedirantoj), kun vivema antaŭurbo Rabat, kaj ĉe la Universitato de Malto, li akiris en 1875 diplomon pri juro. Li iĝis socia komentisto, aktivulo kaj politikisto, same kiel literatura kaj teatra kritikisto. Li ankaŭ estis la fondinto de kulturaj revuoj kaj periodaĵoj en la malta lingvo. Li fondis la asocion de maltaj verkistoj (malte: Għaqda Kittieba tal-Malti), kiu poste iĝis la akademio de la malta lingvo (malte: Akkademja tal-Malti), la ĉefa reguliga instanco por la malta lingvo kaj kies prezidanto li estis.

 Verkaro 

 Teatraĵoj 
Muscat Azzopardi verkis multajn teatraĵojn, kelkaj el ili estas originalaj dum aliaj estas tradukitaj de la itala.

 Romanoj 
Lia unua prozverkado estis La vivo de sankta Georgo (1874).

Li verkis historie bazitajn romanojn en kiu li miksas naciismajn valorojn kun inventita historio. La kombino de historio (kiu postulas serĉadon) kaj fikcio (kiu postulas imagon) serĉas instrui kaj samtempe distri.

 Toni Bajjada (1878), 
 Ġużeppi Callus(en) Michael Schiavone, Biography: Ġużeppi 'Mattew' Callus, Times Malta, la 30-an de decembro 2023, foje Mateo Kalùs (1878), nacia heroo pendumita pro lia protesto kontraŭ la decido de Jean de la Valette (Granda Majstro de la Malta Ordeno) submeti la maltanojn(eo) Evarist Bartolo, trad. Carmel Mallia, Kiuj estas ni?, Literatura Foiro, paĝoj 310-312, n-ro 325, oktobro 2023. 
 Vicu Mason (1881), 
 Susanna (1883), 
 Ċejlu Tonna (1886), 
 Ċensu Barbara (1893) kaj 
 Nazju Ellul (1909)  

 Poezio 
Li eksperimentis kun la flekseblo de la malta lingvo kiel rimedo de poezia esprimado. Multaj poemoj estis publikigitaj en Ġabra ta' Poeżiji bit-Taljan u bil-Malti (1876), Ħamsin poeżija bil-Malti (1890) kaj en la pli lastatempa kolekto Ġabra ta' Sunetti bi Studju fuqhom tal-Kittieb Innifsu (1956).

Lia poezio prenis elementojn de lia medio kaj tuŝis sociajn temojn, kiuj ankaŭ estis rekta inspiro por aliaj poetoj. Li kredis ke li havis edukan mision kun sia poezio, kiu ofte estas didaktika.

 Referencoj 

Kategorio:Advokatoj laŭ landoj
Kategorio:Maltaj verkistoj
Kategorio:Lingvistoj laŭ landoj
Kategorio:Verkistoj de la 19-a jarcento
Kategorio:Verkistoj de la 20-a jarcento
Kategorio:Naskiĝintoj en 1853
Kategorio:Mortintoj en 1927
Kategorio:Malto
Kategorio:Malta lingvo